**SREDNJA ŠKOLA "STJEPAN IVŠIĆ"**

**O R A H O V I C A**

KLASA: 112-01/22-01/07

URBROJ: 2189-38-01-22-14

Orahovica, 12. svibnja 2022.

KANDIDATIMA

-SVIMA-

**PREDMET**: Obavijest i upute o područjima provjere, vremenu i mjestu održavanja testiranja, razgovora za radno mjesto tajnika/tajnice škole prema natječaju od 2. svibnja 2022. godine.

Srednja škola „Stjepan Ivšić“, Orahovica dana 2. svibnja 2022. godine na mrežnoj stranici i oglasnoj ploči škole te oglasnoj ploči i mrežnoj stranici Hrvatskog zavoda za zapošljavanje objavila je natječaj za zasnivanje radnog odnosa na poslovima tajnika/tajnice škole na određeno puno radno vrijeme.

Obavještavaju se kandidati koji su podnijeli pravodobne i potpune prijave te ispunjavaju propisane i u natječaju objavljene uvjete da će se procjena, odnosno testiranje provesti u **srijedu, 18. svibnja 2022. s početkom u 17 sati** u prostorijama Srednje škole „Stjepan Ivšić“, Trg Tina Ujevića 1, Orahovica.

Ako kandidat ne pristupi procjeni, odnosno testiranju ili se nakon poziva ne odazove razgovoru, smatra se da je povukao prijavu na natječaj.

Sukladno čl. 105 st.16 Zakona o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20) koji glasi: „Poslove tajnika može obavljati osoba koja je završila:

a) sveučilišni diplomski studij pravne struke ili specijalistički diplomski stručni studij javne uprave,

b) preddiplomski stručni studij upravne struke, ako se na natječaj ne javi osoba iz točke a) ovoga stavka“, a na temelju broja i kvalifikacijske strukture kandidata prijavljenih na natječaj, na testiranje se pozivaju kandidati koji ispunjavaju uvjete iz čl. 105 st. 16 točka a) Zakona o odgoju i obrazovanju u osnovnoj i srednjoj školi.

Pisanom testiranju za radno mjesto tajnika/tajnice škole na određeno puno radno vrijeme mogu pristupiti sljedeći kandidati koji su podnijeli pravodobnu i urednu prijavu i koji ispunjavaju uvjete natječaja (prema abecednom redu prezimena):

1. **Snježana Abramović**
2. **Maja Farkaš**
3. **Marina Jurić**
4. **Marko Repić**
5. **Monika Vranek**

Pisana provjera znanja za kandidate sastoji se od triju dijelova koji obuhvaćaju provjeru propisa i općih akata škole, dokumenata škole, opću informiranost o školi, poslovno komuniciranje i upotrebu hrvatskoga standardnog jezika.

U svakom dijelu provjere moguće je ostvariti 0-10 bodova, odnosno maksimalno 30 bodova.

Smatra se da je kandidat zadovoljio na testiranju ako je ostvario najmanje 50% bodova od ukupnog broja bodova pisanog testa.

Kandidati koji zadovolje na pisanoj provjeri imaju pravo pristupiti razgovoru.

Pisana provjera znanja ukupno traje 60 minuta.

Razgovor će se održati u **petak, 20. svibnja 2022. s početkom u 10 sati.**

Popis kandidata koji mogu pristupiti razgovoru bit će objavljen na mrežnoj stranici škole.

Povjerenstvo u razgovoru s kandidatima utvrđuje znanje, interese, ciljeve i motivaciju istih za rad na radnom mjestu tajnika/tajnice škole.

Za vrijeme provjere znanja nije dopušteno koristiti se bilo kakvom literaturom ili bilješkama, koristiti mobitel ili druga komunikacijska sredstva, napuštati prostoriju u kojoj se vrši provjera znanja te razgovarati s ostalim kandidatima ili na drugi način remetiti red i mir.

Ukoliko kandidat postupi na nedopušteni prethodno opisan način bit će udaljen s testiranja, a njegov rezultat Povjerenstvo neće ocjenjivati te će se smatrati da je kandidat povukao prijavu na natječaj.

Svi kandidati dužni su dati na uvid važeću identifikacijsku ispravu, u protivnom ne mogu pristupiti testiranju.

Nakon provedenog razgovora Povjerenstvo će utvrditi ljestvicu poretka kandidata prema ukupnom broju bodova ostvarenih na provjeri znanja i razgovoru.

Povjerenstvo dostavlja ravnatelju izvješće o provedenom postupku uz koje prilaže i ljestvicu poretka kandidata prema ukupnom broju bodova ostvarenih na provjeri znanja i razgovoru, a ravnatelj odlučuje o zasnivanju radnog odnosa s izabranim kandidatom, uz prethodnu suglasnost Školskog odbora.

**Izvori za pripremu kandidata:**

1. Zakon o radu, pročišćeni tekst zakona („Narodne novine“ br. [**93/14**](https://www.zakon.hr/cms.htm?id=26185), [**127/17**](https://www.zakon.hr/cms.htm?id=26183), [**98/19**](https://www.zakon.hr/cms.htm?id=40775)**)**
2. Zakon o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20)
3. Zakon o općem upravnom postupku („Narodne novine“ br. 47/09, 110/21)
4. Pravilnik o djelokrugu rada tajnika te administrativno-tehničkim i pomoćnim poslovima koji se obavljaju u srednjoškolskoj ustanovi („ Narodne novine“ br. 2/11)
5. Pravilnik o pedagoškoj dokumentaciji i evidenciji te javnim ispravama u školskim ustanovama („ Narodne novine“ br.47/17, 41/19, 76/19)
6. Kolektivni ugovor za zaposlenike u srednjoškolskim ustanovama („Narodne novine“ br. 51/18)
7. Zakon o mirovinskom osiguranju („Narodne novine“ br. 157/13, 151/14, 33/15, 93/15, 120/16, 18/18, 62/18, 115/18, 102/19, 84/21)
8. Statut SŠ „Stjepan Ivšić“, Orahovica od 11. travnja 2019.
9. Mrežna stranica škole <http://ss-sivsic-orahovica.skole.hr>

**Povjerenstvo za vrednovanje kandidata**